Kas mitte see reaktsioon rahvusriikide maailmale, mis tõenäoliselt tulenes suuresti sellest, et kahe maailmasõja vaheline korraldus ei olnud suuteline sõda vältima ning et Rahvasteliit oli jõuetu Hitlerit pidurdama, ei sega täna õiglasemat ja rahulikumat maailma ehitada? Väga pragmaatiliselt võttes kandub sellise korralduse juures maailma majanduslik ja küllap ka poliitiline keskus paratamatult  ebademokraatlikusse Hiinasse. Võib-olla on siin asjakohane mõte, mida on omistatud mitmele 1930. aastate autorile, kellest ükski ei olnud nats: fašism ei pruugi tulla ilmtingimata Saksamaalt ega kanda haakristi, vaid võib tulla ka muul, ka antifašismi kujul.